text: Арабска приказка - Оман и ОАЕ само за 1657 лв с включени 7 нощувки със закуски и самолетен билет с летищни такси | Calistotours.bg
  Арабска приказка - Оман и ОАЕ само за 1657 лв с включени 7 нощувки със закуски и самолетен билет с летищни такси
  Код на офертата: 3188
  --- Изберете --- 11.03-18.03.2019
  --- Изберете --- 7
  ОМАН, ДУБАЙ, АБУ ДАБИ, РАС АЛ ХАЙМА И АЛ АЙН
  Валидност на ваучерите: 08.03.2019
  11.03-18.03.2019
  Ваучер на цена 1657 лв на човек с включени 7 нощувки със закуски, екскурзионна програма и самолетен билет с летищни такси
  Представител по време на цялото пътуване
  ДЕН 1 (СОФИЯ - АБУ ДАБИ)
  Излитане от летище София, Терминал 2 с директен полет на Fly Dubai в 14.10 часа. Кацане на летище Дубай в 20.55 часа и трансфер до Абу Даби (около 90 минути). Настаняване в хотел 4*. Нощувка.
  Закуска. Отпочинали и свежи след първата нощувка Ви каним на целодневна обиколка на Абу Даби с лицензиран екскурзовод на български език.
  Абу Даби е ултрамодерен град, наричан още Манхатън на Близкия изток, а също и "най-зеленият град" в региона с обилната си зеленина и красиви паркове и градини. Ще започнем с Yas Island. Изградено на изкуствен остров, на 12 км от столицата на ОАЕ, спортното съоръжение е много повече от писта за моторни състезания. Построена за по-малко от две години, тя предлага едни от най-добрите условия, както за работа на екипите, така и за зрителите – петте основни трибуни, предвидени за 50 000 зрители са изцяло покрити. Магазинът на Ferrari World ще ви впечатли с разнообразните си сувенири, някои от които с колекционерска стойност. Навлизайки в града, ще бъдете очаровани от великолепието на Бялата джамия "Шейх Зайед" - най-известната забележителност на Абу Даби и една от сградите с най-голяма архитектурна стойност в ОАЕ, а също и една от най-красивите джамии в целия свят. Екскурзията продължава с фотостоп пред изумителния и изискан хотел с формата на замък Emirates Palace. В хотела са инвестирани приблизително 3 милиарда долара и труда на 20 000 работника в продължение на 3 години. В него работят около 1800 служителя от 49 държави, а в украсата на десертите годишно се използват над 5 кг чисто злато за ядене. Посещението на столицата няма да е пълноценно ако не посетим и новооткрития архитектурен и културен феномен: Лувърът в Абу Даби. Модернистичният музей, чиято архитектура е вдъхновена от арабските медини (квартали), обхваща 55 постройки. Белите им стени улавят отражението от водата на Персийския залив. За разлика от други музеи, подредбата в които е според стилове или цивилизации, Лувърът в Абу Даби обединява универсални теми и междукултурни влияния - от праисторически времена до наши дни. Посетителите ще видят приютени на едно и също място страница от син Коран от 9-и век, йеменска Тора от 1498 г., будистка Сутра, два тома от готическа Библия от 13-и век. Звездата сред експонатите е творбата "Прекрасната Ферониера" на Леонардо да Винчи, предоставена назаем от Лувъра в Париж. Общо 300 произведения на изкуството са предоставени на филиала в Абу Даби от 13 музея във Франция. Сред тях е и автопортрет на Ван Гог. Нощувка в Абу Даби.
  Закуска. Отпътуване за Рас ал Хайма – неоткритото бижу на Емирствата. С целогодишно слънце и 64 километра бели пясъчни плажове, Рас ал Хайма се утвърди през последните години като най-автентичната и различна дестинация на Обединени арабски емирства в Близкия изток. По пътя ще разгледаме Ал Айн – четвъртият по численост град в Емирствата, намиращ се на границата със Султанат Оман и любимо място за посещение от местните жители, както и за туристи, които искат да се запознаят с традиционния начин на живот в пустинята, родно място на шейх Заид. Ще посетим Националния музей, който е най-старият музей в Емирствата съчетаващ археология и етнография в едно. Ще продължим с Al Jahili Fort и изложбените зали посветени на известния изследовател и пътешественик Уилфред Тесиджер, известен повече като Мубарак бин Лондон. Следващата ни спирка е Sheikh Zayed Palace Museum, една от първите резиденции на шейхската фамилия, която в момента е музей и ще ни покаже в детайли живота на управляващата фамилия. Обиколката ще завършим с оазиса Ал Айн, който е част от културното наследство на Юнеско. Тук ще имаме възможността да видим отблизо напоителна система на повече от 3000 години, известна като falaj.
  Продължаваме към Рас Ал Хайма. Настаняване в хотел 4* Свободно време. Нощувка в Рас ал Хайма.
  Закуска. Тръгваме от хотела в Рас ал Хайма около 6:00 ч. и се отправяме към — Хасаб (Khasab), столицата на Мусандам (Оман), където ще се насладим на прекрасната панорамна гледка пътувайки през крайбрежния път с изглед към Арабския залив и Ормузкия проток. Пристигане на пристанището Khasab, където ще се качим на традиционно оманско корабче за целодневния круиз до живописните и грандиозни фиорди, като Кhor ash Shimm, който е най-дългия фиорд на Оманския полуостров. Ще може да наблюдаваме крайбрежните селища и делфини. Минаваме и покрай остров Telegraph, където Британците през 1864 са построили връзка между Бомбай (Индия) и континенталната част на Великобритания с телеграфен кабел, минаващ под вода и по суша през Басра в Ирак и Турция. Ще имаме възможнот да поплуваме и да се гмуркаме с шнорхел в девствените и спокойни води на фиорда. Шнорхел оборудване и кърпи ще може да си вземете от кораба, където ще бъде сервиран обяд и напитки. Трансфер обратно до хотела. Задължително носете международен паспорт.
  Закуска. Отпътуване за Дубай (около 90 минути). Пристигане в Дубай. Панорамна обиколка на емирството с екскурзовод на български език. Екскурзията ще Ви даде възможност да се запознаете с най-интересните забележителности в Дубай докато екскурзоводът ви разказва за историята на Емирството, новите проекти, както и любопитни факти от живота на местното население. Стартираме с посещение на Дубайския исторически музей с восъчни фигури, където е показано цялото развитие на Дубай от времето на бедуините, ловците на бисери и пиратите от Персийския залив до съвременния мегаполис. Сградата контрастира с модерните небостъргачи, представяйки автентичната местна архитектура. Ще имате възможността да се запознаете с уникални експонати от историческото и културно наследство по тези земи. Пресичайки текстилния пазар ще преминем Дубайския канал с традиционно водно такси – абра. Местният канал е историческият център на търговията в Дубай, по който и до днешен ден гъмжат кораби превозващи хора и товари. Следващата ни дестинация е модерното сити на емирството. Пътувайки по булеварда с небостъргачите Шейх Заид Роуд ще минем покрай Емирейтс мол, в който се намира закритата ски писта, Dubai Media City и Dubai Internet City с офисите на водещи световни медийни и софтуерни компании. Ще продължим към хотел Атлантис, пътувайки по "стъблото" на Палмата Джумейра, първият от трите изкуствени острова с формата на палма. Разбира се, няма да пропуснем и фото-паузата пред емблематичния хотел Бурж ал Араб 7*, построен във формата на корабно платно навътре в морето. Ще продължим с посещение на Дубай Марина – квартал на бъдещето и дом на зашеметяващи и спиращи дъха небостъргачи, яхтено пристанище и арена на местните шейхове, перчещи се с луксозните си автомобили. Следващата ни спирка е Дубай Мол. Освен магазините, Дубай Мол притежава и аквариум, който използва 10 млн. литра вода. Скромната "стъклена кутийка" пък разполага с най-големия акрилен панел за наблюдение в света. През него посетителите могат да се насладят на цели 33 хил. различни морски животински вида.
  Екскурзията продължава с комплекса Madinat Jumeirah, намиращ се недалеч от Бурж Ал Араб и описван като най-зеленото и екзотично място в Дубай. Покритата част на пазара е истински лабиринт от малки улички, където попадаш все едно във вълшебна приказка.
  Пищна зелена растителност и вода, която те обгръща от всякъде, и която плавно и лениво се носи покрай десетките ресторантчета, площадки, летни театри и се отправя навътре далеко, далеко в комплекса, където се намират няколко супер скъпи и луксозни хотела, най помпозният от които е самия Бурж Ал Араб.
  Двучасов круиз на традиционно арабско корабче. Насладете се на една съвсем различна и невероятно красива панорама на Дубай! Ще останете впечатлени от пищно осветените небостъргачи на Дубай Марина, яхтеното пристанище, Dubai Marina Mall, множеството 5-звездни хотели с интересна архитектура и Палмата Джумейра. Цената включва трансфер до корабчето, вечеря и безалкохолни напитки. Нощувка в Дубай.
  Такса "Туристически Дирхам" в Обединени Арабски Емирства - заплаща се задължително и лично от туриста при напускане на хотела и се таксува на стая на вечер както следва: